stanford-oval/wikipedia huggingface dataset:
Quinsonitus
Aiheesta muualla

Quinsonitus-kotisivu
George Nevill (Bergavennyn 5. paroni)

| George Nevill |
| --- | --- |

Henkilötiedot
Syntynyt: n. 1469
Kuollut: 1535 tai 1536
Ammatti:  hoviherra
Arvonimi: Bergavennyn paroni
Vanhemmat:  George Neville Margaret Fenne
George Nevill, Bergavennyn 5. paroni, KG, PC (s. noin vuonna 1469 – k. vuonna 1535 tai 1536) oli englantilainen hoviherra. Hän kuului vaikutusvaltaiseen Nevillen aatelissukuun, joka oli merkittävä vallankäyttäjä keskiajan Englannissa.
Nevillen isä ja Bergavennyn 4. paroni oli myös nimeltään George Neville. Nuoremmalta Georgelta arvonimi periytyi hänen pojalleen Henry Nevillelle.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Quint-Fonsegrives

| Quint-Fonsegrives |
| --- | --- |
 Kunnantalo
 vaakuna
 Quint-Fonsegrives
 Koordinaatit: 43°35′09″N, 1°31′37″E 
Valtio:  Ranska
Alue:  Oksitania
Departementti:  Haute-Garonne
Arrondissementti:  Toulouse
Pinta-ala:  
 – Kokonaispinta-ala:  7,4 km²
Väkiluku (2016):  5 606 
 – Väestötiheys:  759 as./km²
Kunnan numero:  31445
 
 Kunnan kotisivut 
Infobox OKVirheellinen NIMI-arvo: 
Quint-Fonsegrives ​[kɛ̃ fɔ̃səɡʁiv] on kunta Ranskan eteläosassa Haute-Garonnen departementissa Oksitanian alueella. Se on Toulousen itäisiä esikaupunkeja.
Tunnettuja kuntalaisia

René Vignal (1926-2016), jalkapallomaalivahti
Aiheesta muualla

Kuvia tai muita tiedostoja aiheesta Quint-Fonsegrives Wikimedia Commonsissa
Port Artturi

Port Artturi (joskus myös Port Arthur) on Hyvinkäällä Tehtaan kaupunginosassa sijaitseva, kaupungin vanhimpiin kuuluva työläiskortteli. Se valmistui vuonna 1898. Kortteliin kuuluu kuusi rakennusta, joiden nimet ovat Poikapatteri, Likkapatteri, Vaikeavalloitus, Synnytyslaitos, Naimaharju sekä Ruutikellari.
George Montgomery

| George Montgomery |
| --- | --- |
 George Montgomery vuonna 1960.
Henkilötiedot
Koko nimi:  George Montgomery Letz
Syntynyt: 29. elokuuta 1916 Brady, Montana, Yhdysvallat
Kuollut: 12. joulukuuta 2000 (84 vuotta) Rancho Mirage, Kalifornia
Ammatti:  näyttelijä
Puoliso:  Dinah Shore (1943–1962)
Aiheesta muualla
IMDb 
Elonet
George Montgomery (29. elokuuta 1916 Brady, Montana – 12. joulukuuta 2000 Rancho Mirage, Kalifornia) oli yhdysvaltalainen näyttelijä. Hän näytteli elokuvissa vuodesta 1935 alkaen ja alkoi saada suurempia rooleja vuosikymmenen vaihteessa, jolloin hän myös alkoi käyttää syntymänimensä George Letzin sijaan nimeä George Montgomery. Montgomeryn elokuviin kuuluu muun muassa vuonna 1965 valmistunut Taistelu Ardenneilla (Battle of the Bulge). Kaikkiaan hän näytteli 87 elokuvassa. Televisiossa Montgomery näytteli pääroolin lännensarjassa Cimarron City (1958–1960) ja vieraili muun muassa Bonanzassa ja Smith ja Jonesissa. Montgomery oli naimisissa Dinah Shoren kanssa 1943–1962. Hän on saanut tähden Hollywood Walk of Famelle.
Félix Édouard Guérin-Méneville

Félix Édouard Guérin-Méneville
Félix Édouard Guérin-Méneville (12. lokakuuta 1799 Toulon – 26. tammikuuta 1874) oli ranskalainen hyönteistieteilijä ja lintutieteilijä.
Abisara neophron, perhonen, jonka Guérin-Méneville kuvaili 1847.
Guérin-Méneville julkaisi 4 600 kuvalla varustetun teoksen Iconographie du Regne Animal de G. Cuvier 1829–1844, joka oli täydennysosa Georges Cuvierin ja Pierre André Latreillen kirjoittamaan teokseen, josta puuttui kuvitus. Guérin-Méneville äänestettiin Ranskan hyönteistieteiljöiden seuran (Société entomologique de France) puheenjohtajaksi vuonna 1846.
Guérin-Méneville julkaisi hyönteisistä noin 400 tieteellistä kirjoitusta.
Guérin-Méneville kuvaili ja nimesi suuren joukon hyönteisiä ja myös lintuja, muun muassa viirupääskyn (Cecropis abyssinica).
Teoksia

Genera des Insectes, yhdessä Achille Rémy Percheronin kanssa (1833-1838).
Traité élémentaire d'histoire naturelle..., yhdessä Gaspard Joseph Martin Saint-Angen kanssa (2 osaa, 1833–1840).
George Moore

| Mitalit> Maa:   Yhdysvallat.Miesten nykyaikainen viisiottelu. Olympialaiset  | Mitalit> Maa:   Yhdysvallat.Miesten nykyaikainen viisiottelu. Olympialaiset  | Mitalit> Maa:   Yhdysvallat.Miesten nykyaikainen viisiottelu. Olympialaiset  | Maa:   Yhdysvallat> Miesten nykyaikainen viisiottelu. |
| --- | --- | --- | --- |
|  Hopeaa | Lontoo 1948 | yksilökilpailu |  |
Eversti George Bissland Moore (6. lokakuuta 1918 Saint Louis, Missouri, Yhdysvallat – 4. heinäkuuta 2014) oli yhdysvaltalainen nykyaikainen viisiottelija ja olympiamitalisti.
Moore sijoittui yksilökilpailussa toiseksi Lontoon kesäolympialaisissa 1948. Ennen siirtymistään nykyaikaiseen viisiotteluun Moore harrasti yleisurheilua Yhdysvaltain sotilasakatemiassa West Pointissa. Hän osallistui toisessa maailmansodassa Pohjois-Afrikan ja Italian taisteluihin ja haavoittui ansaiten yhden Purple Heart- ja yhden The Legion of Merit -kunniamerkin sekä kaksi Bronze Star -kunniamerkkiä. Sodan jälkeen hän toimi West Pointissa opettajana ennen eläkkeelle jäämistään 1965.
George Minot

| George Minot |
| --- | --- |

Henkilötiedot
Syntynyt: 1885
Kuollut: 1950
Koulutus ja ura
Tutkimusalue:  Lääketiede
Palkinnot:   Nobelin lääketieteen palkinto (1934)
George Richards Minot (1885–1950) oli Harvardin yliopiston professori, joka sai vuonna 1934 Nobelin lääketieteen palkinnon yhdessä George Hoyt Whipplen ja William Parry Murphyn kanssa tutkimuksestaan maksan käytöstä anemian hoidossa.
Minot sairastui 1920-luvun alkupuolella diabetekseen ja sai hoitoa diabetologian uranuurtaja Elliott P. Joslinilta.
Rapo

Rapo on suomalainen sukunimi. Tunnettuja Rapoja:
Erkki Rapo (1946–2004), nimikirjoitusten kerääjä
Jussi Rapo (1878–1951), sosialidemokraattien kansanedustaja 1919–1933 ja 1936–1939
Rauli Rapo (s. 1948), pesäpalloilija
Seppo Rapo, koneautomaatioinsinööri
| --- | --- |
: Tällä täsmennyssivulla luetellaan henkilöitä, joilla on sama sukunimi.
Rapino

| Rapino |
| --- | --- |

Valtio:   Italia
Alue:  Abruzzo
Maakunta:  Chieti
Hallinto:  
 – Hallinnon tyyppi:  Kunta
 – Pormestari:  Rocco Micucci
Pinta-ala:  
 – Kokonaispinta-ala:  20,3 km²
Väkiluku (31.12.2017):  1 275
 – Väestötiheys:  63 as./km²
Postinumero:  66010
Infobox OKVirheellinen NIMI-arvo: 
Rapino on Keski-Italiassa, Abruzzon hallinnollisella alueella Chietin maakunnassa sijaitseva kunta. Kunnassa asui 1 275 ihmistä vuonna 2017. Vuoden 2011 väestönlaskennan mukaan kunnassa oli 1 356 asukasta.
Franciscus de Marchia

Franciscus de Marchia (de Appignano, de Pignano, de Esculo, de Ascoli, Franciscus Rubeus) (n. 1285–1290 – n. 1344) oli italialainen skolastinen filosofi ja teologi, joka vaikutti Pariisin yliopistossa.
Elämä

Franciscus syntyi Appignano del Tronton kylässä Ascoli Picenon provinssissa Roomasta itään. Hän liittyi fransiskaanien sääntökuntaan ja opiskeli teologiaa Pariisin yliopistossa vuoden 1310 tienoilla. Myöhemmin hän opetti fransiskaanien oppilaitoksissa muualla. Myöhemmin hän palasi Pariisiin luennoimaan Petrus Lombarduksen Sentensseistä, ainakin vuosina 1319–20.
Franciscus viipyi Pariisissa ainakin vuoteen 1323, johon mennessä hän oli todennäköisimmin valmistunut maisteriksi. Tältä ajalta on peräisin hänen Aristoteleen Metafysiikan kommentaarinsa. Vuonna 1324 hän siirtyi Avignoniin, missä hän toimi opettajana fransiskaaniluostarissa. Opettajana Franciscus sai arvonimen Doctor Succinctus.
Franciscus joutui monien muiden fransiskaanien mukana riitoihin paavi Johannes XXII:n kanssa apostolisesta köyhyydestä, ja joutui pakenemaan Avignonista Wilhelm Ockhamilaisen ja muiden kanssa vuonna 1328. He saivat turvapaikan keisari Ludvig Baijerilaisen hovista, ja alkoivat kirjoittaa paavia vastaan. Paavi vastasi bullalla Quia vir reprobus 16. marraskuuta 1329. Franciscus kirjoitti tätä vastaan teoksen Improbatio Contra Libellum Domini Iohannis Qui Incipit Quia Vir Reprobus.
Kiistaa jatkui paavi Benedictus XII:n kaudelle saakka. Lopulta Franciscus joutui vangiksi. Hänen oikeudenkäyntinsä alkoi vuoden 1341 alkupuolella. Hän tunnusti ja perui mielipiteensä inkvisition edessä vuoden 1343 loppupuolella. Hän kuoli jonkin aikaa vuoden 1344 jälkeen.
Filosofia ja teologia

Franciscusta on usein pidetty uskollisena skotistina eli Duns Scotuksen seuraajana, mutta hän poikkesi Duns Scotuksen opetuksista monin kohdin ja muokkasi tämän ajatuksia edelleen. Hänen ajatuksensa vaikuttivat filosofisen teologian, luonnonfilosofian ja politiikan teorian kehitykseen.
Teoksia

Improbatio contra libellum Domini Johannis qui incipit Quia vir reprobus
Quodlibet cum quaestionibus selectis ex commentario in librum Sententiarum
Sententia et compilatio super libros Physicorum Aristotelis
Quaestiones super Metaphysicam
Teoksia > Toimitettuja laitoksia

Scriptum I, d. 35: ed. C. Schabel, “Il determinismo di Francesco di Marchia (Parte I),” Picenum Seraphicum 18 n.s. (1999), 57–95.
Scriptum I, dd. 36, and 38: ed. C. Schabel, “Il determinismo di Francesco di Marchia (Parte II),” Picenum Seraphicum 19 n.s. (2000), 3–55.
Fr. Francesco di Appignano OFM, Contestazione, trans. N. Mariani (Appignano del Tronto 2001).
Scriptum I, dd. 39–40: ed. C. Schabel, “La dottrina sulla predestinazione di Francesco di Marchia,” Picenum Seraphicum 20 n.s. (2001), 9–45.
Francisci de Marchia sive de Esculo Commentarius in IV libros Sententiarum Petri Lombardi. Quaestiones praeambulae et Prologus, ed. N. Mariani (= Spicilegium Bonaventurianum, 31) (Grottaferrata 2003).
N. Mariani, “Due Sermoni attribuiti a Francesco della Marca,” Archivum Franciscanum Historicum 98 (2005), 571–95.
Francisci de Marchia sive de Esculo Commentarius in IV libros Sententiarum Petri Lombardi. Distinctiones primi libri prima ad decimam, ed. N. Mariani (= Spicilegium Bonaventurianum, 32) (Grottaferrata 2006).
In IV librum Sententiarum, q. 1: ed. C. Schabel, “Francis of Marchia's Virtus derelicta and the Context of Its Development,” in Friedman-Schabel 2006, 41–80.
In IV librum Sententiarum, q. 1 (Vat. lat. 943): ed. C. Schabel, “La virtus derelicta di Francesco d'Appignano e il contesto del suo sviluppo,” in Priori 2006, 125–54.
Francisci de Marchia O.M. Quaestiones super Metaphysicam, ed. N. Mariani (= Spicilegium Bonaventurianum, 37) (Grottaferrata 2012).
Questioni sulla metafisica, trans. N. Mariani  (= Spicilegium Bonaventurianum, 38) (Grottaferrata 2013).
Aiheesta muualla

Stanford Encyclopedia of Philosophy: Francis of Marchia (englanniksi)
Thakkar, Mark: Francis of Marchia on the Heavens (Arkistoitu – Internet Archive) (englanniksi)
Félix Vallotton

Félix Vallottonin omakuva vuodelta 1897.
Félix Edouard Vallotton, (28. joulukuuta 1865 Lausanne, Sveitsi – 28. joulukuuta 1925 Pariisi, Ranska) oli sveitsiläissyntyinen ranskalainen taidegraafikko ja taidemaalari, joka tunnettiin ennen kaikkea alastontutkielmistaan ja omaperäisistä puupiirroksistaan.
Vallotton kasvoi perinteisessä protestanttisessa porvariskodissa. Hän opiskeli maalausta Pariisin Académie Julian -taidekoulussa ja perehtyi myös taidegrafiikkaan ja useisiin painomenetelmiin, muun muassa litografiaan. Vallottonin ensimmäinen näyttely oli vuonna 1885 Salon des Artistes Français -galleriassa.
Vallotton viihtyi Montmartren kahviloissa ja kabareissa, joissa hän tutustui muun muassa Henri de Toulouse-Lautreciin. Uransa alussa hän ansaitsi elantonsa myymällä Rembrandtin ja Milletin töiden pohjalta tekemiensä piirrosten painokuvia sekä kirjoittamalla taidearvosteluja Gazette de Lausanne -lehteen.
Vallotton keskittyi 1890-luvulla puupiirrosten tekoon ja liittyi Nabis-taiteilijaryhmään, johon kuului muun muassa Pierre Bonnard. Vallottonia innoittivat symbolismi ja japanilaiset puupiirrokset, ja hänestä tuli myös poliittisesti aktiivinen. Vallotton esimerkiksi tuki voimakkaasti Alfred Dreyfusia Ranskaa kuohuttaneessa Dreyfusin tapauksessa. Vallottonin grafiikkaa julkaistiin useissa ranskalaisissa lehdissä sekä myös saksalaisissa Pan- ja Die Jugend -aikakauslehdissä.
Vuonna 1899 Vallotton meni naimisiin taidekauppias Alexandre Bernheimin tyttären Gabrielle Rodrigues-Henriquesin kanssa. Avioliitto oli Vallottonin uran kannalta suotuisa, sillä hän sai pitää useita näyttelyitä appensa galleriassa. Vallotton sai Ranskan kansalaisuuden vuonna 1900.
Muotokuva Jasiskista hattu kädessä. 1887. Ateneumin kokoelma.
Vallotton palasi maalaustaiteen pariin 1900-luvun alussa. Hän maalasi selkeän yksinkertaisella realistisella tyylillä, jota on verrattu Courbetiin ja Ingresiin. Vallottonin aiheet ulottuivat alastonkuvista maisemiin ja asetelmiin. Hän maalasi myös useita muotokuvia Pariisin kulttuurieliitin keskeisistä henkilöistä.
Vallotton teki vuonna 1915 sodanvastaisen C’est la guerre! -puupiirrossarjan, ja hänet hyväksyttiin seuraavana vuonna taiteilijoiden ryhmään, joka pääsi seuraamaan ensimmäisen maailmansodan tapahtumia rintamalla. Vallotton maalasi kokemustensa pohjalta vuonna 1917 öljyvärityöt Ruins at Souain ja Verdun ja kirjoitti esseen Art et Guerre.
Vallottonin viime vuosia varjosti heikkenevä terveys ja hänen teostensa suosion hiipuminen. Hän kuoli syöpään 60 vuoden iässä.
Aiheesta muualla

Kuvia tai muita tiedostoja aiheesta Félix Vallotton Wikimedia Commonsissa
Georgian koripallomaajoukkue

Georgian koripallomaajoukkue edustaa Georgiaa koripallon arvokisoissa.
Historia

Maa ei ole päässyt MM-kilpailuihin eikä olympialaisiin kertaakaan historiansa aikana. Vuodet 1946–1991 Georgian koripalloilijat edustivat Neuvostoliiton koripallomaajoukkuetta. Vuodet 2003–2009 maa pelasi Euroopan B-divisioonassa. Ensimmäisen kerran Georgian koripallomaajoukkue selviytyi EM-kilpailuihin vuonna 2011. Tämä oli myös ensimmäinen kerta, kun Georgian palloilujoukkue selviytyi lajinsa EM-kilpailuihin. EM-kisoissa Georgia voitti kuuden joukkueen alkulohkossa Belgian ja Ukrainan. Jatkolohkossa Georgia hävisi kolme ottelua ja sijoittui kuuden joukkueen lohkossa viimeiseksi ja koko turnauksessa 11:nneksi. Vuoden 2013 EM-kilpailuissa Georgia voitti alkulohkonsa avausottelussaan Puolan mutta hävisi loput neljä ottelua ja sijoittui lohkossaan viidenneksi ja koko turnauksessa 17:nneksi.
Vuoden 2015 EM-kilpailuissa Georgia sijoittui 15:nneksi. Se voitti alkulohkossaan Makedonian ja Kroatian sekä hävisi kolme ottelua. Neljännesvälierässä se hävisi Liettualle pistein 81–85 karsiutuen jatkosta. EM-kilpailuissa 2017 Georgia voitti alkulohkossa Liettuan ja jatkoajalla Israelin. Muut kolme ottelua se hävisi sijoittuen lopullisessa rankingissa 17:nneksi.
Aiheesta muualla

Georgian koripalloliitto (englanniksi) (georgiaksi)
FIBA Europen maajoukkueet
Alankomaat | Albania | Andorra | Armenia | Azerbaidžan | Belgia | Bosnia ja Hertsegovina | Bulgaria | Englanti | Espanja | Georgia | Irlanti | Islanti | Israel | Italia | Itävalta | Kreikka | Kroatia | Kypros | Latvia | Liettua | Luxemburg | Malta | Moldova | Montenegro | Norja | Pohjois-Irlanti | Pohjois-Makedonia  |  Portugali | Puola | Ranska | Romania | Ruotsi | Saksa | San Marino | Skotlanti | Serbia | Slovakia | Slovenia | Suomi | Sveitsi | Tanska | Tšekki | Turkki | Ukraina | Unkari | Wales | Valko-Venäjä | Venäjä | Viro | Yhdistynyt kuningaskunta
Entisiä joukkueita: DDR | Jugoslavia | Neuvostoliitto | Tšekkoslovakia
Raaka ja leikkaamaton

| Raaka ja leikkaamaton Are |
| --- | --- | --- |

Studioalbumin tiedot
 Julkaistu: 20. helmikuuta 2015
 Formaatti: CD, 2LP
 Tyylilaji: hip hop
 Kesto: 52.06
 Levy-yhtiö: KPC
Listasijoitukset
  Suomen virallinen lista: 32.
Aren muut julkaisut
| ...ja naksuvat luupit 2012 | Raaka ja leikkaamaton 2015 | Tupla P ja Dopermannit (EP) 2016 |
Raaka ja leikkaamaton on artisti Aren kolmas sooloalbumi. Se julkaistiin 20. helmikuuta 2015 levymerkillä KPC Records. Levy sijoittui parhaimmillaan Suomen viralliselle listalle sijalle 32.
Kappaleet

Päänavaus – 3.12
Canibus Status – 3.00
Hakulaite – 3.39
Grillijuhlissa – 4.43 (feat. Gettomasa & Rekami)
Jo sä haluut sen – 3.59
Livenä Kortepohjassa – 2.24 (feat. Kriso)
Maastoasuja – 4.04
Palautekeskustelu – 3.21
Ilmestyskirja nyt – 4.03
Vastakkaisasettelun aika ei oo ohi – 3.16
Kypsä – 5.12 (feat. Läde)
Tykkään väittää vastaan – 5.12 (feat. Stepa)
Etin täydellistä biittiä – 6.01
Arvostelut

Rumba: 8.0/10
Port Bouetin lentoasema

Port Bouetin lentoasema (IATA: ABJ, ICAO: DIAP) eli Felix Houphouet Boignyn kansainvälinen lentoasema on kansainvälinen lentoasema Abidjanissa, Norsunluurannikolla.
Port Bouetin lentoasema palveli vuonna 2004 815 403 matkustajaa. Lentokentän kiitotien pituus on 3 000 metriä.
Lentoyhtiöt

Afriqiyah Airways
Air Algerie
Air Burkina
Air France
Air Gabon
Air Ivoire
Air Mauritanie
Air Sénégal International
Bellview Airlines
Benin Golf Air
Cameroon Airlines
Emirates Airline
Ethiopian Airlines
Kenya Airways
Middle East Airlines
Royal Air Maroc
SN Brussels Airlines
South African Airways
Toumai Air Chad
Tunisair
Giancarlo Crosta

| Mitalit> Maa:   Italia. Olympialaiset .Miesten soutu | Mitalit> Maa:   Italia. Olympialaiset .Miesten soutu | Mitalit> Maa:   Italia. Olympialaiset .Miesten soutu | Maa:   Italia> .Miesten soutu |
| --- | --- | --- | --- |
|  Hopeaa | Rooma 1960 | perämiehetön nelikko |  |
Giancarlo Crosta (7. elokuuta 1934 Pianello del Lario, Como - 23. syyskuuta 2024) on italialainen entinen soutaja ja olympiamitalisti. Hän kilpaili vuoden 1960 kesäolympialaisissa ja oli siellä mukana saamassa perämiehettömässä nelikossa hopeaa.
Port Blair

| Port Blair |
| --- | --- |
 Port Blair
 Koordinaatit: 11.666667°N, 92.75°E 
Valtio:  Intia
Osavaltio:  Andamaanit ja Nikobaarit
Piirikunta:  Etelä-Andamaanit
Väkiluku (2011):  100 608
Infobox OKVirheellinen NIMI-arvo: 
Port Blair (hindiksi पोर्ट ब्लेयर, Porṭa Bleyara) (koordinaatit: 11°40′N, 92°45′E) on suurin kaupunki Etelä-Andamaanien piirikunnassa Andamaanien saarella ja Andamaanien ja Nikobaarien liittovaltion alueen pääkaupunki Intiassa. Kaupunki sijaitsee Etelä-Andamanin saaren itärannikolla ja on saarten pääsatama.
Vuoden 2011 väestönlaskennassa kaupungissa oli 100 608 asukasta.
Aiheesta muualla

Kuvia tai muita tiedostoja aiheesta Port Blair Wikimedia Commonsissa
Port Blairin keskustaa
Ray McKinnon

McKinnon Spirit Awards -gaalassa 2010.
Raymond ”Ray” McKinnon (s. 15. marraskuuta 1957 Adel, Georgia, Yhdysvallat) on yhdysvaltalainen näyttelijä. Hänen tunnetuin roolinsa on Bill Coleman amerikkalaisessa draamasarjassa Comanche Moon. Hän on ollut naimisissa vuodesta 1998 näyttelijä Lisa Blountin kanssa.
Ray Mercer

Ray Mercer
”Merciless” Ray Mercer (s. 4. huhtikuuta 1961 Jacksonville, Florida, Yhdysvallat) on yhdysvaltalainen nyrkkeilijä, entinen WBO:n raskaansarjan mestari ja vapaaottelija. Hän on myös olympiavoittaja. Hän asuu Fayettevillessä, Pohjois-Carolinassa.
Port Caledonia

| Port Caledonia |
| --- | --- |
 Port Caledonia
Tyyppi:  teräsparkki
Lippuvaltio:   Suomi
Kotipaikka:  Uusikaupunki
Tunnuskirjaimet:  VBTF
Omistaja:  J. A. Zachariassen & Co
Aiemmat omistajat:  Crawford & Rowat, Glasgow –1912 E. Öhlander, Tukholma 1912–1914 J. A. Zachariassen & Co 1914–1920 Ruotsi 1920–1921 J. A. Zachariassen & Co 1921–
Rakennustelakka:  Russell and Company, Greenock, Glasgow
Vesillelasku:  1892
Status:  uponnut ajettuaan karille 2. joulukuuta 1924
Tekniset tiedot
Pituus:  90,10 m m
Leveys:  12,9 m m
Syväys:  7,4 m m
Uppouma:  2 426 t
Koneisto:  purjeet
Lähteet:  Laivat Wakkanet.fi
Port Caledonia oli suomalainen purjealus, joka upposi 2. joulukuuta 1924 myrskyssä Biskajanlahdella Ranskan rannikolla.
Alus oli Glasgow’ssa vuonna 1892 rakennettu 90-metrinen nelimastoinen teräsparkki. Uudessakaupungissa toiminut laivanvarustamo J. A. Zachariassen & Co osti sen vuonna 1914. Aluksella kuljetettiin muun muassa viljaa Australiasta ja salpietaria Chilestä.
4. elokuuta 1924 Port Caledonia lähti viimeiselle matkalleen Mejillonesista Chilestä lastinaan 4 000 tonnia salpietaria. Aluksen määränpää oli La Pallicen satama, mutta se haaksirikkoutui 2. joulukuuta La Rochellen edustalla. Vårdöstä Ahvenanmaalta kotoisin olleen kapteeni Alfred Karlssonin lisäksi haaksirikossa hukkui 25 merimiestä, joista kahdeksan oli suomalaisia.
Suomen valtio pystytti vuonna 1984 alukselle ja sen miehistölle muistomerkin Saint-Denis’n hautausmaalle, jonne haaksirikon uhrit on haudattu. Vuonna 2011 paikalliset harrastajamerentutkijat löysivät Port Caledonian hylyn merenpohjasta Chassironinselältä Antiochen karikon edustalta. Aluksen laivakello löytyi elokuussa 2012 ensimmäisellä sukelluksella. Kello on sijoitettu Oléronin saarelle museoon, jossa se entisöidään..
Aiheesta muualla

Sydouest.fr 9.8.2011 (ranskaksi)
Port Caledonia (Arkistoitu – Internet Archive) (sisältää runsaasti lähdeaineistoa)
George Murdock

George Peter ("Pete") Murdock, myös G. P. Murdock, (1897–1985) oli yhdysvaltalainen kansatieteilijä. Hän toimi Yalen yliopiston antropologian professori 1939–1960 ja Pittsburghin yliopiston professorina 1960–1973. Hänen johdollaan laadittiin suurta kulttuurien luokitusohjelmaa Human Relations Area Files (HRAF).
Aiheesta muualla

Human Relations Area Files (pdf)
Faith Hill

| Faith Hill |
| --- | --- |
 Faith Hill esiintymässä vuonna 2009.
Henkilötiedot
Koko nimi:  Audrey Faith Perry McGraw
Syntynyt: 21. syyskuuta 1967 (ikä 57) Jackson, Mississippi, Yhdysvallat
Kansalaisuus:  yhdysvaltalainen
Ammatti:  laulaja, näyttelijä
Aiheesta muualla
Viralliset kotisivut
IMDb 
Elonet
Audrey Faith Perry McGraw (s. 21. syyskuuta 1967 Jackson, Mississippi, Yhdysvallat) on yhdysvaltalainen menestynyt countrylaulaja.
Ura

Vuonna 2004 Hill esiintyi ensimmäisessä elokuvaroolissaan Stepfordin naisissa. Jo sitä ennen hän oli tehnyt vierailurooleja televisiosarjoissa kuten Enkelin kosketus ja Luvattu maa. Seuraavan kerran Hill esiintyi valkokankaalla vuoden 2015 elokuvassa Dixieland.
Henkilökohtainen elämä

Hill on ollut naimisissa countrylaulaja Tim McGraw’n kanssa vuodesta 1996 ja parilla on vuosina 1997, 1998 ja 2001 syntyneet tyttäret. Aikaisemmin Hill oli naimisissa Daniel Hillin kanssa vuosina 1988–1994. Hill on adoptiolapsi.
Diskografia > Albumit

Take Me as I Am (1993)
It Matters to Me (1995)
Faith (1998)
Breathe (1999)
Cry (2002)
Fireflies (2005)
The Hits (2007)
Joy to the World (2008)
Aiheesta muualla

Wikimedia Commonsissa on kuvia tai muita tiedostoja aiheesta .
Faith Hill Biography, Singer (1967–) The Biography.com.  30.7.2019. Viitattu 21.9.2019. (englanniksi)
Princeton, Harvey: After 21 Years, Tim And Faith Make This Announcement Pens & Patron.  13.12.2017. Viitattu 21.9.2019. (englanniksi)
Ginsberg, Leah: How Faith Hill Found Happiness Good Housekeeping.  7.3.2007. Viitattu 21.9.2019. (englanniksi)
Giacinto-Boulos Marcuzzo

Giacinto-Boulos Marcuzzo
Giacinto-Boulos Marcuzzo (s. 24. huhtikuuta 1945 San Polo di Piave, Italia) on italialainen roomalaiskatolinen piispa. Hänet vihittiin papiksi 22. kesäkuuta 1969 ja nimitettiin Jerusalemin patriarkaatin vihkipiispaksi sekä Simininan titulaaripiispaksi 29. huhtikuuta 1993. Piispaksi vihkiminen seurasi 3. heinäkuuta. Pääkonsekraattorina toimi Michel Sabbah, jota avustivat Hanna Kaldany ja Eugenio Ravignani.
Marcuzzo oli Simininan titulaaripiispa, kunnes sai 29. lokakuuta 1994 uuden nimityksen Emmaüksen titulaaripiispaksi.
Marcuzzo puhuu italiaa, arabiaa, englantia, ranskaa, hepreaa ja saksaa.
Ford Cortina

Ford Cortina on perheauto, jota Englannin Ford myi vuosina 1962–1982. Cortina oli Fordin massatuote, jota myytiin suunnattomia määriä. Se korvattiin vuonna 1982 Ford Sierra -mallilla. Cortinaa tuotettiin viiden sukupolven ajan (Mark I – Mark V). Virallinen kutsumanimi viimeisen sukupolven Cortinalle oli Englannissa Ford Cortina 80. Viimeiset kaksi mallisukupolvea Cortina oli koko lailla identtinen saksalaisen sisarmallinsa Taunuksen kanssa.